ભારતીય કંપનીઓનું વિદેશોમાં સીધું રોકાણ(FDI) કે સંયુક્ત સાહસમાં કરેલું રોકાણ ૬૩ ટકા ઘટીને મે મહિનામાં ૧.૧૭ અબજ ડોલર થયું છે. રિઝર્વ બેન્કના આંકડા અનુસાર ગયા વર્ષે મે-૨૦૧૭માં ભારતીય કોર્પોરેટ જગતનું વિદેશી સીધું રોકાણ ૩.૧૨ અબજ ડોલર હતું. આ વર્ષે અગાઉના મહિનામાં એટલે કે એપ્રિલ-૨૦૧૮માં તે ૩.૫૬ અબજ ડોલર હતું. મે-૨૦૧૮માં ભારતીય કંપનીઓએ વિદેશમાં કરેલા સીધા રોકાણ પૈકી ૩૭.૪૧ કરોડ ડોલર ઈક્વિટીમાં રોક્યા છે, જ્યારે લોન પેટે ૧૬.૨૯ કરોડ ડોલર અને ગેરન્ટી પેટે ૬૩ કરોડ ડોલરનું રોકાણ કર્યું છે. વિદેશોમાં સીધું રોકાણ કરનારી ભારતીય કંપનીઓમાં મુખ્યત્વે ઈન્ડિયાબુલ્સ રિયલ એસ્ટેટે ૩૬.૮૦ કરોડ ડોલર, ઓએનજીસીએ ૫.૭૯ કરોડ ડોલર, તાતા હિટાલી કન્સ્ટ્રક્શન મશીનરીએ ૨.૬૬ કરોડ ડોલર અને વાધવાન ગ્લોબલ કેપિટલ કેપિટલે ૧.૫૨ કરોડ ડોલરનું રોકાણ કર્યું છે. નવા નાણાકીય વર્ષના પ્રથમ બે મહિના(એપ્રિલ અને મે)માં ભારતીય કંપનીઓનું કુલ FDI ૪.૭૩ અબજ ડોલર થયું છે.